РКИ институциите предоставят информация за основните характеристики на системите за оповестяване и измерване на риска, те описват политиката си за систематичен и редовен преглед на стратегиите за управление на риска и за периодична оценка на тяхната ефективност.
 е
 Когато в изпълнение на член 435, параграф 1, буква а) от РКИ институциите предоставят информация за своите стратегии и процеси за управление на риска, те включват качествена информация за тестванията на устойчивостта — кои са тестваните за устойчивост портфейли, какви сценарии и методи са използвани и др., както и за използването на тестването на устойчивостта при управлението на риска.
 ж
 По отношение на рисковете, свързани с модела на стопанска дейност, институциите предоставят — в изпълнение на член 435, параграф 1, букви а) и г) от РКИ — информация за стратегиите и процесите за управление, хеджиране и редуциране на рисковете, както и за текущо наблюдаване на ефективността на средствата за хеджиране и редуциране на риска.
 Таблица EU OVB — Оповестяване на управленските механизми. Полета за свободен текст за оповестяване на качествена информация
 2.
 Институциите оповестяват информацията, посочена в член 435, параграф 2 от РКИ, като попълват таблица EU OVB от приложение III към настоящия регламент за изпълнение, следвайки долуизложените указания в настоящото приложение.
 Препратки към правни норми и указания
 Ред
 Обяснение
 а
 В изпълнение на член 435, параграф 2, буква а) от РКИ институциите оповестяват броя на директорските длъжности, заемани от членовете на ръководния орган. Оповестяването на тази информация се ръководи от следните специфики:
 —
 институциите, попадащи в обхвата на член 91, параграфи 3 и 4 от Директивата за капиталовите изисквания (2) („ДКИ“), оповестяват броя на директорските длъжности според предписанията на посочения член;
 —
 институциите оповестяват броя на директорските длъжности, действително заемани от всеки член на ръководния орган (независимо дали той е дружество от групата или не, квалифицирано дялово участие или институция в рамките на една и съща институционална защитна схема и дали директорската длъжност е със или без изпълнителни функции), независимо дали директорската длъжност е в структура със или без стопанска цел;
 —
 когато компетентният орган е одобрил допълнителна директорска длъжност, всички институции, в които този член заема директорска длъжност, оповестяват този факт заедно с наименованието на компетентния орган, одобрил допълнителната директорска длъжност.
 б
 Когато в изпълнение на член 435, параграф 2, буква б) от РКИ институциите оповестяват политиката си за подбор на членовете на ръководния орган, те включват информация за действителните знания, умения и експертен опит на членовете. Институциите включват информация за политиката, евентуално произтичаща от планирането на подмяната на състава на ръководния орган, и за всякакви планирани промени в общия състав на ръководния орган.
 в
 Когато в изпълнение на член 435, параграф 2, буква в) от РКИ институциите оповестяват политиката си за равностойно представяне, те посочват общите и, евентуално, поетапните цели на тази политика, както и степента, в която са били постигнати тези общи и поетапни цели.
 Институциите оповестяват в частност политиката си за равностойно представяне на половете, в т.ч.:
 —
 ако е определена цел за по-слабо представения пол и за политиката за равностойно представяне по възраст, образование, професионален опит